Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 9885

5. fejezet Repülőgép teljesítmény üzemeltetési korlátozások 5.1 Általános rész 5.1.1 A repülőgépeket a lajstromozó állam részéről a jelen fejezet alkalmazható nemzetközi előírásaival összhangban kidolgozott és közzétett, részletes és átfogó teljesítmény előírás betartásával üzemeltessék. 5.1.2 Az egy hajtóművel felszerelt repülőgépeket csak olyan időjárási és fényviszonyok között valamint olyan útvonalak és (kitérő) területek felett üzemeltessék, amelyek a hajtómű meghibásodása esetén lehetővé teszik a biztonságos kényszerleszállás végrehajtást. 5.1.3 Ajánlás – Olyan repülőgépek esetében, amelyekre a 8. Annex IIIA és IIIB része az Egyezmény 41. cikkelyének előírásában található felmentés miatt nem alkalmazható, a lajstromozó állam biztosítsa, hogy az 5.2 pontban meghatározott teljesítmény szintet a lehető legnagyobb mértékben kielégítsék. 5.2 A 8. Annex IIIA és IIIB részei alapján jogosított repülőgépek 5.2.1 Az 5.2.2 – 5.2.11 pontokban ismertetett előírások azokra a repülőgépekre vonatkoznak, amelyekre 8. Annex IIIA és IIIB részek előírásai alkalmazhatók. Megjegyzés: A következő nemzetközi előírások nem tartalmaznak az országos légialkalmassági előírásokban található rendelkezésekkel összevethető érték (mennyiség) előírásokat. Ezeket az 5.1.1 pont alapján a szerződő államok kiegészítésképpen saját előírásaiban határozzák meg. 5.2.2 Az 5.1.1 pontban jelzett, az 5.2.1 pontban kijelölt repülőgépekre vonatkozó átfogó és részletes országos előírásokban meghatározott teljesítmény szintek legalább lényegükben feleljenek meg a jelen fejezet előírásaiban megfogalmazott általános színvonalnak. Megjegyzés: A C. Melléklet útmutató anyagot tartalmaz, amely példák segítségével mutatja be a jelen fejezet nemzetközi előírásaiban és ajánlott gyakorlati eljárásaiban biztosítani kívánt teljesítmény szintet. 5.2.3 A repülőgépet a légialkalmassági bizonyítványban megállapított feltételek alapján, a repülésvégrehajtási kézikönyvében található elfogadott teljesítmény korlátozások betartásával üzemeltessék. 5.2.4 A lajstromozó állam az ésszerűség határain belül foganatosítson olyan elővigyázatossági intézkedéseket, amelyek lehetővé teszik az elvárható általános biztonsági szint fenntartását minden várható – még a jelen fejezetben tételesen nem jelzett – üzemeltetési körülmények között. 5.2.5 A repülés végrehajtását ne kezdjék meg csak akkor, ha a repülésvégrehajtási kézikönyvben található teljesítmény tájékoztatások azt jelzik, hogy a tervezett repülés során be tudják tartani az 5.2.6 – 5.2.11 pontok előírásait. 5.2.6 A jelen fejezet előírásainak alkalmazásakor vegyék figyelembe a repülőgép teljesítményét jelentősen befolyásoló összes tényezőt (mint például a tömeg, üzemeltetési eljárások, a repülőtér magasságának megfelelő nyomás-magasság, hőmérséklet, szélviszonyok, futópálya lejtése és állapota azaz a felületen található latyak, víz és/vagy hó a szárazföldi valamint a vízfelszín állapota a vízi repülőgépek vonatkozásában). Ezeket a tényezőket közvetlenül üzemeltetési jellemzőként vagy közvetetten tűrési illetve határértékként vegyék figyelembe, amelyek azon teljesítmény adatok részletes ismertetésével vagy átfogó teljesítmény előírással adhatók meg, amelyek alapján a repülőgépet üzemeltetik. 2007/70/II. szám 5.2.7 Tömeg korlátozások

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes